हमें छवि साफ-सुथरी रखने की चुनौती : आडवाणी  
लालकृष्ण आडवाणी ने रविवार को पार्टी नेताओं को अपनी छवि सुधारने की नसीहत दी ताकि कोई उन पर ऊंगली न उठाए।
भारतीय जनता पार्टी (भाजपा) के वरिष्ठ नेता लालकृष्ण आडवाणी ने रविवार को पार्टी नेताओं को अपनी छवि सुधारने की नसीहत दी ताकि कोई उन पर उंगली न उठाए।  पार्टी की दो दिवसीय राष्ट्रीय कार्यकारिणी बैठक के अंतिम दिन अपने समापन सम्बोधन में आडवाणी ने कहा, "हमारे समक्ष सबसे बड़ी चुनौती अपनी छवि साफ-सुथरी रखने की है ताकि हम जनता के बीच उनका समर्थन मांगने जाएं तो कोई हम पर उंगली ने उठाए।" उन्होंने कहा, "मैं कहना चाहूंगा कि वर्ष 2010 स्वतंत्र भारत के इतिहास का निर्णायक मोड़ साबित होगा। हमें यह सुनिश्चित करना होगा कि हम भ्रष्टाचार व घोटालों के मुद्दों पर खुद को केंद्रित करते हुए 2014 के चुनाव में जाएं और उसे जीतना लक्ष्य बनाएं।"